Ehdotus Euroopan parlamentin ja neuvoston direktiiviksi vakuutusryhmittymään kuuluvien vakuutusyritysten lisävalvonnasta



Virallinen lehti nro C 341 , 19/12/1995 s. 0016



Ehdotus Euroopan parlamentin ja neuvoston direktiiviksi vakuutusryhmittymään kuuluvien vakuutusyritysten lisävalvonnasta (95/C 341/09) (ETA:n kannalta merkityksellinen teksti) KOM(95) 406 lopull. - 95/0245(COD) (Komission esittämä 20 päivänä lokakuuta 1995) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 57 artiklan 2 kohdan, ottavat huomioon komission ehdotuksen, ottavat huomioon talous- ja sosiaalikomitean lausunnon, toimivat perustamissopimuksen 189 b artiklassa määrätyn menettelyn mukaisesti, sekä katsovat, että muun ensivakuutusliikkeen kuin henkivakuutusliikkeen aloittamista ja harjoittamista koskevien lakien, asetusten ja hallinnollisten määräysten yhteensovittamisesta 24 päivänä heinäkuuta 1973 annetussa neuvoston direktiivissä 73/239/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 95/26/EY (2), ja henkivakuutuksen ensivakuutusliikkeen aloittamista ja harjoittamista koskevien lakien, asetusten ja hallinnollisten määräysten yhteensovittamisesta annetussa neuvoston direktiivissä 79/267/ETY (3), sellaisena kuin se on viimeksi muutettuna direktiivillä 95/26/EY, vaaditaan, että vakuutusyrityksillä on solvenssimarginaali, muuta ensivakuutusta kuin henkivakuutusta koskevien lakien, asetusten ja hallinnollisten määräysten yhteensovittamisesta sekä direktiivien 73/239/ETY ja 88/357/ETY, sellaisena kuin se on muutettuna direktiivillä 95/26/EY, muuttamisesta 18 päivänä kesäkuuta 1992 annetun neuvoston direktiivin 92/49/ETY (4) ja henkivakuutuksen ensivakuutusta koskevien lakien, asetusten ja hallinnollisten määräysten yhteensovittamisesta sekä direktiivien 79/267/ETY ja 90/619/ETY, sellaisena kuin se on muutettuna direktivillä 95/26/EY, muuttamisesta 10 päivänä marraskuuta 1992 annetun neuvoston direktiivin 92/96/ETY (5) tuloksena vakuutustoiminnan aloittamisessa ja harjoittamisessa tarvitaan sen jäsenvaltion toimivaltaisen viranomaisen myöntämä toimilupa, jossa vakuutusyrityksellä on kotipaikka; tämän toimiluvan avulla yritys voi harjoittaa toimia koko yhteisön alueella sijoittautumisvapauden ja palvelujen tarjoamisen vapauden mukaisesti; kotijäsenvaltion toimivaltaiset viranomaiset ovat vastuussa vakuutusyrityksen talouden vakauden seurannasta, vakavaraisuuden seuranta mukaan lukien, ryhmittymissä olevien vakuutusyritysten lisävalvontaan liittyvien toimenpiteiden olisi mahdollistettava viranomaisten vakuutusyrityksen emoyritystä koskeva valvonta pystyäkseen paremmin tekemään päätöksen kyseisen vakuutusyrityksen talouden tilasta; lisävalvonnassa olisi otettava huomioon eräitä yrityksiä, jotka eivät tällä hetkellä ole yhteisön direktiivien mukaisen valvonnan alaisia; tässä direktiivissä ei millään tavoin edellytetä, että jäsenvaltioiden olisi valvottava yrityksiä yksilöllisesti, samoilla vakuutusmarkkinoilla olevat vakuutusyritykset kilpailevat suoraan toistensa kanssa ja pääomavaatimuksia koskevien standardien on siksi oltava samantasoisia; tämän saavuttamiseksi lisävalvonnan määrittelyn perusteita ei voida jättää yksinomaan jäsenvaltioiden päätettäviksi; yhteisten perusstandardien hyväksyminen on yhteisön etujen mukaista, ja sillä estetään kilpailun vääristyminen ja vahvistetaan yhteisön vakuutusjärjestelmää; on tarpeellista poistaa tiettyjä jäsenvaltioiden lainsäädännön eroja, jotka koskevat ryhmittymän osana olevia vakuutusyrityksiä sitovia vakauden valvontaa koskevia sääntöjä, on tarpeellista laskea ryhmittymään kuuluville vakuutusyritykselle mukautettu vakaavaraisuustila; eräät viranomaiset soveltavat eri menetelmiä yhteisössä ryhmittymään kuuluvien vakuutusyritysten taloudellisen tilan vaikutusten huomioon ottamiseksi; hyväksytään periaate, että nämä menetelmät ovat harkitusti samanlaisia, valittuun lähestymistapaan kuuluu toteuttaa sellainen yhteensovittaminen, joka on olennainen, välttämätön ja riittävä valvontajärjestelmien keskinäisen tunnustamisen aikaansaamiseksi tällä alalla, tämän direktiivin tietyissä säännöksissä määritetään vähimmäisvaatimukset; kotijäsenvaltio voi säätää ankarampia säännöksiä niitä vakuutusyrityksiä varten, joille sen toimivaltaiset viranomaiset ovat antaneet toimiluvan, tämä direktiivi koskee ainoastaan tapauksia, joissa toinen vakuutusyritys tai hallintayhtiö omistaa kokonaan tai osittain yhden vakuutusyrityksen; toimivaltaisten viranomaisten suorittama yksittäisen vakuutusyrityksen valvonta on edelleen tärkeä vakuutusalan valvonnan periaate, toimivaltaisilla viranomaisilla on vähintään oltava keinot saada kaikilta ryhmittymään kuuluvilta yrityksiltä tiedot, jotka ovat tarpeellisia valvonnan suorittamisen kannalta; on luotava perusta vakuutusyritysten valvonnasta vastuussa olevien viranomaisten väliselle yhteistyölle ja eri rahoitusalojen valvonnasta vastuussa olevien viranomaisten väliselle yhteistyölle, tietynlaiset ryhmien väliset liiketoimet voivat vaikuttaa vakuutusyrityksen taloudelliseen tilaan; toimivaltaisten viranomaisten olisi määriteltävä, onko ryhmittymien väliset liiketoimet tehty tavanomaisten markkinaedellytysten mukaisesti; tämän yleisen periaatteen soveltamiseen ei kuulu, että muiden ehtojen mukaisesti tehdyt ryhmittymien väliset liiketoimet olisivat kiellettyjä kaikissa olosuhteissa; siksi on toivottavaa, että toimivaltaiset viranomaiset seuraavat kyseisiä liiketoimia, tämä direktiivi takaa erityisesti muussa yhteisön lainsäädännössä säädetyn vakauden valvontaa koskevien sääntöjen yhtenäisen soveltamisen yhteisössä ja helpottaa vakuutusliiketoiminnan käynnistämistä ja hoitamista; tämän direktiivin soveltamisessa on pyrittävä erityisesti suojelemaan vakuutusyritysten vakuutuksenottajien etuja, ja tämän direktiivin soveltaminen edellyttää monimutkaisten mukautusten tekemistä eräiden jäsenvaltioiden lainsäädäntöön toiminnan vakauden valvonnan, yhtiöoikeuden ja verotuksen alueella, ja näiden mukautusten vuoksi on perusteltua, että nämä jäsenvaltiot voivat soveltaa määritelmää omistusyhteydestä toisessa yrityksessä 25 prosentin tasolla pääomasta tai äänimäärästä enintään 1 päivään heinäkuuta 2001 asti, OVAT ANTANEET TÄMÄN DIREKTIIVIN: 1 artikla Määritelmät Tässä direktiivissä tarkoitetaan a) "vakuutusyrityksellä" jokaista yritystä, joka on saanut virallisen toimiluvan direktiivin 73/239/ETY 6 artiklan tai direktiivin 79/267/ETY 6 artiklan mukaisesti, b) "jälleenvakuutusyrityksellä" yritystä, joka hyväksyy ainoastaan yhteisön tai kolmannen maan alueelle sijoittautuneen vakuutusyrityksen tai toisen jälleenvakuutusyrityksen luovuttaman riskin, c) "emoyrityksellä" neuvoston direktiivin 83/349/ETY (6) 1 artiklan 1 kohdan mukaista emoyritystä sekä kaikkia muita yrityksiä, joilla on toimivaltaisten viranomaisten mukaan tosiasiassa määräävää vaikutusvaltaa muiden yrityksien suhteen, d) "tytäryrityksellä" direktiivissä 83/349/ETY 1 artiklan ensimmäisessä kohdassa tarkoitettua tytäryritystä sekä kaikkia muita yrityksiä, joiden suhteen emoyritys toimivaltaisten viranomaisten mukaan käyttää määräävää vaikutusvaltaa. Jokaisen tytäryrityksen tytäryritys katsotaan kuuluvan emoyritykseen, joka on näiden tytäryritysten johdossa, e) "omistusyhteydellä" sitä, että omistaa yrityksen äänistä tai pääomasta suoraan tai välillisesti vähintään 20 prosenttia, f) "osallistuvalla yrityksellä" yritystä, joka on joko emoyritys tai yritys, jolla on omistusosuus, g) "omistussuhteessa olevilla yrityksillä" joko tytäryritystä tai toista yritystä, jolla on omistusosuus, h) "vakuutusalan hallintayrityksellä" muuta kuin vakuutusyritystä, pelkästään tai pääasiallisesti vakuutus- tai jälleenvakuutusyrityksien tytäryrityksiä, joista vähintään yksi on vakuutusyritys, i) "monialan vakuutushallintayrityksellä" emoyritystä, muuta kuin vakuutus- tai jälleenvakuutusyritystä tai tytäryrityksiä, joista vähintään yksi on vakuutusyritys, j) "toimivaltaisilla viranomaisilla" kansallisia viranomaisia, joilla lain tai asetuksen perusteella on toimivalta valvoa vakuutusyrityksiä. 2 artikla Soveltamisala Tätä direktiiviä sovelletaan vakuutusyrityksiin, joiden kotipaikka on yhteisössä, jollei 3 artiklasta muuta johdu. 3 artikla Ryhmittymään kuuluvien vakuutusyritysten lisävalvonta 1. Direktiivien 73/239/ETY ja 79/267/ETY vakuutusyritysten valvontaa koskevien säännösten lisäksi jäsenvaltiot varmistavat kaikkien sellaisten vakuutusyritysten valvonnan, jotka osallistuvat vähintään yhteen vakuutusyritykseen tai jälleenvakuutusyritykseen, 5, 6, 8 ja 9 artiklassa säädetyllä tavalla. 2. Jokainen vakuutusyritys, jonka emoyritys on vakuutusalan hallintayhtiö, ja jonka kotipaikka on yhteisössä, on 5 artiklan 2 kohdassa, 6, 8 ja 10 artiklassa säädetyllä tavalla lisävalvonnan alainen. 3. Jokainen vakuutusyritys, jonka emoyritys on monialaista toimintaa harjoittava hallintayhtiö, jonka kotipaikka on yhteisössä, on 5 artiklan 2 kohdassa, 6 ja 8 artiklassa säädetyllä tavalla lisävalvonnan alainen. 4. Tämän artiklan mukaista lisävalvontaa ei sovelleta tavalla, johon sisältyisi vaatimus toimivaltaisten viranomaisten yksittäisestä vakuutusalan hallintayhtiöiden tai monialaista toimintaa harjoittavien hallintayhtiöiden valvomisesta. 5. Jäsenvaltiot tai toimivaltaiset viranomaiset, jotka ovat vastuussa lisävalvonnasta, voivat luopua jäljempänä luetelluissa tapauksissa sellaisen vakuutusyrityksen tai toisen yrityksen, joka on tytäryritys tai jossa on omistusyhteys, sisällyttämisestä lisävalvontaan, - kun lisävalvontaan sisällytettävä yritys sijaitsee kolmannessa maassa, jossa on tarvittavan tiedon siirtämiselle oikeudellisia esteitä, - kun sisällytettävällä yrityksellä on toimivaltaisten viranomaisten mukaan vain vähäinen merkitys vakuutusyritysten valvonnan tavoitteiden kannalta tai - kun valvontaa toteuttavien toimivaltaisten viranomaisten kannan mukaan yrityksen taloudellisen tilanteen sisällyttäminen laskelmaan mukautetusta vakavaraisuudesta ei ole vakuutusyrityksen lisävalvonnan tavoitteiden kannalta tarkoituksenmukaista tai se on harhaanjohtavaa. 4 artikla Lisävalvonnan harjoittamisessa toimivaltaiset viranomaiset 1. Edellä 3 artiklassa tarkoitettu valvonta tapahtuu sellaisen jäsenvaltion toimivaltaisen viranomaisen toimesta, joka on antanut vakuutusyritykselle toimiluvan direktiivin 73/239/ETY 6 artiklan tai direktiivin 79/267/ETY 6 artiklan mukaisesti. 2. Kun jäsenvaltioissa on enemmän kuin yksi vakuutus- ja jälleenvakuutusyritysten vakavaraisuutta valvova toimivaltainen viranomainen, jäsenvaltioiden on toteutettava tarvittavat toimenpiteet järjestääkseen niiden toiminnan yhteensovittamisen. 5 artikla Tiedon saatavuus ja laatu 1. Jäsenvaltioiden on määrättävä, että toimivaltaisten viranomaisten on vaadittava, että kaikissa vakuutusyrityksissä, joissa on omistusyhteys tai jotka ovat omistussuhteessa yhden tai useamman vakuutusyrityksen, vakuutusalan hallintayhtiön tai jälleenvakuutusyrityksen kanssa, on riittävät sisäiset tarkastusmenetelmät tämän direktiivin mukaiselle valvonnalle tarpeellisten tietojen hankkimiseksi. 2. Jäsenvaltioiden on toteutettava tarpeelliset toimenpiteet sen varmistamiseksi, ettei yksikään oikeudellinen seikka estäisi 3 artiklassa tarkoitetun valvonnan alaan kuuluvia yrityksiä eikä omistussuhteessa olevia yrityksiä tai osallistuvia yrityksiä vaihtamasta keskenään tietoja tämän direktiivin mukaisen valvonnan toteuttamiseksi. 6 artikla Tiedonsaanti 1. Jäsenvaltioiden on huolehdittava siitä, että niiden 3 artiklassa tarkoitetun valvonnan harjoittamisesta vastuussa olevat viranomaiset saavat kaikki tiedot, joilla on merkitystä vakuutusyrityksen, joilla on osallistuvia yrityksiä, omistussuhteessa olevan yrityksen tai vakuutusyritykseen osallistuvien yritysten kanssa omistussuhteessa olevien yrityksen valvonnassa. Toimivaltaiset viranomaiset voivat lähestyä kyseisiä yrityksiä suoraan varmistaakseen vaaditun tiedon saannin tai ne voivat saada kyseiset tiedot vakuutusyrityksen kautta. 2. Jäsenvaltioiden on huolehdittava siitä, että niiden toimivaltaiset viranomaiset voivat toteuttaa niiden alueella itse tai tehtävään nimittämänsä henkilön välityksellä 1 kohdan mukaisesti saadun tiedon paikan päällä tapahtuvan tarkastamisen. 3. Mikäli 2 kohdan säännöksiä sovellettaessa yhden jäsenvaltion toimivaltaiset viranomaiset haluavat erityisissä tapauksissa tarkastaa toisessa jäsenvaltiossa sijaitsevaa vakuutusyritystä koskevia tietoja, niiden on pyydettävä kyseisen toisen jäsenvaltion toimivaltaisia viranomaisia toteuttamaan tämä tarkastus. Tällaisen pyynnön vastaanottavien viranomaisten on toimivaltansa mukaisesti toimittava siten, että ne toteuttavat tarkastuksen antamalla itse tarkastusluvan pyynnön tehneille viranomaisille tai antamalla sen tilintarkastajalle tai asiantuntijalle. 7 artikla Toimivaltaisten viranomaisten välinen yhteistyö 1. Kun vakuutusyritykset liittyvät toisiinsa suoraan tai välillisesti tai niillä on yhteinen osallistuva yritys ja ne ovat sijoittautuneet eri jäsenvaltioihin, jokaisen jäsenvaltion toimivaltaiset viranomaiset ilmoittavat toisilleen kaikki tärkeät tiedot, joiden mukaan tai avulla voidaan harjoittaa tämän direktiivin mukaista valvontaa. 2. Kun neuvoston direktiivissä 77/780/ETY (7) tarkoitettu vakuutusyritys ja luottolaitos tai neuvoston direktiivissä 93/22/ETY (8) tarkoitettu sijoituspalveluyritys liittyvät toisiinsa suoraan tai välillisesti tai niillä on yhteinen osallistuva yritys, toimivaltaiset viranomaiset sekä viranomaiset, joiden tehtäväksi on annettu kyseisten yritysten valvonta, työskentelevät tiiviissä yhteistyössä. Kyseiset viranomaiset antavat toisilleen kaikki tiedot, jotka voivat helpottaa tehtävää, erityisesti tämän direktiivin osalta, sanotun kuitenkaan muuttamatta niiden toimivaltaa. 3. Tämän direktiivin perusteella saadut tiedot ja erityisesti kaikki toimivaltaisten viranomaisten vaihtamat tiedot, joista säädetään tässä direktiivissä, kuuluvat direktiivin 92/49/ETY 15 artiklan ja direktiivin 92/96/ETY 15 artiklan ammattisalaisuusvelvoitteen piiriin. 8 artikla Ryhmittymien välinen liiketoiminta 1. Päättäessään, onko liiketoimet toteutettu pääasiallisesti tavanomaisten markkinaedellytysten mukaan, jäsenvaltioiden on huolehdittava siitä, että toimivaltaiset viranomaiset valvovat a) jäljempänä 2 kohdassa tarkoitettuja liiketoimia vakuutusyrityksen ja i) vakuutusyritykseen omistussuhteessa olevan yrityksen välillä, ii) vakuutusyritykseen osallistuvan yrityksen välillä, iii) vakuutusyritykseen osallistuvaan yritykseen omistussuhteessa olevan yrityksen välillä. Samaa sovelletaan b) 2 kohdassa tarkoitetun vakuutusyrityksen ja sellaisen luonnollisen henkilön välisiin liiketoimiin, joilla on omistusosuus i) vakuutusyrityksessä tai missä tahansa siihen omistussuhteessa olevassa yrityksessä, ii) vakuutusyritykseen osallistuvassa yrityksessä, iii) vakuutusyritykseen osallistuvaan yritykseen omistussuhteessa olevassa yrityksessä. 2. Jäsenvaltioiden on vaadittava, että vakuutusyritys ilmoittaa vähintään vuosittain toimivaltaisille viranomaisille 1 kohdassa mainituista liiketoimista, jotka koskevat huomattavia - lainoja, - takuita ja muita taseen ulkopuolisia liiketoimia, - solvenssimarginaaliin hyväksyttäviä osia, - sijoituksia. 9 artikla Mukautetun vakavaraisuuden vaatimus 1. Jäsenvaltioiden on vaadittava, että mukautetun vakavaraisuuden laskeminen toteutetaan liitteen 1 määräysten mukaisesti, ellei 3 artiklan 1 kohdan säännöksistä muuta johdu. 2. Liitteessä 1 kuvailtuun laskentaan sisällytetään omistussuhteessa oleva yritys tai osallistuva yritys, jonka kotipaikka on kolmannessa maassa, ja joka on - yritys, jolta vaadittaisiin direktiivin 73/239/ETY 6 artiklan tai direktiivin 79/267/ETY mukainen toimilupa, jos ne olisivat sijoittautuneet yhteisöön, - jälleenvakuutusyritys tai - vakuutusalan hallintayhtiö 3. Mikäli mukautetun vakavaraisuuden tila on negatiivinen, toimivaltaisten viranomaisten on toteutettava tarvittavat toimenpiteet kyseisten vakuutusyritysten osalta. 10 artikla Vakuutusalan hallintayhtiöt 1. Edellä 3 artiklan 2 kohdassa tarkoitetussa tapauksessa jäsenvaltioiden on vaadittava yhden lisävalvontamenetelmän soveltamista liitteen II mukaisesti. 2. Edellä 3 artiklan 2 kohdassa tarkoitetussa tapauksessa laskemiseen on sisällytettävä kaikki vakuutusalan hallintayhtiöön omistussuhteessa olevat yritykset, joita 9 artiklan 2 kohdassa tarkoitetaan. 3. Jos toimivaltaisten viranomaisten mukaan tämän seurauksena vakuutusalan hallintayhtiöön omistussuhteessa olevan vakuutusyrityksen vakavaraisuustila muuttuu, toimivaltaisten viranomaisten on toteutettava tarvittavat toimenpiteet kyseisen vakuutusyrityksen osalta. 11 artikla Täytäntöönpanosäännökset 1. Jäsenvaltioiden on hyväksyttävä tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä tammikuuta 1997 ja saatettava ne voimaan viimeistään 1 päivänä heinäkuuta 1997. Jäsenvaltiot ilmoittavat tästä komissiolle viipymättä. 2. Jäsenvaltiot voivat päättää `omistusyhteyden` määritelmän soveltamisesta 25 prosentin tasolla ajanjaksona, joka päättyy viimeistään 1 päivänä heinäkuuta 2001. 3. Kun jäsenvaltiot toteuttavat 1 kohdassa tarkoitetut toimenpiteet, niiden yhteydessä on viitattava tähän direktiiviin tai niihin on liitettävä sellainen viittaus, kun ne julkaistaan jäsenvaltion virallisessa lehdessä. Viittaustavan yksityiskohdista päättävät jäsenvaltiot. 4. Jäsenvaltioiden on toimitettava komissiolle kirjallisina tässä direktiivissä tarkoitetuista kysymyksistä antamiensa kansallisten lakien keskeiset säännökset. 12 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 13 artikla Kenelle tämä direktiivi on osoitettu Tämä direktiivi on osoitettu kaikille jäsenvaltioille. (1) EYVL N:o L 228, 16.8.1973, s. 3 (2) EYVL N:o L 168, 18.7.1995, s. 7 (3) EYVL N:o L 63, 13.3.1979, s. 1 (4) EYVL N:o L 228, 11.8.1992, s. 1 (5) EYVL N:o L 360, 9.12.1992, s. 1 (6) EYVL N:o L 193, 18.7.1983, s. 1 (7) EYVL N:o L 322, 17.12.1977, s. 30 (8) EYVL N:o L 141, 11.6.1993, s. 27 LIITE I MUKAUTETUN VAKAVARAISUUSTILAN LASKEMINEN 1. Laskentamenetelmän ja yleisten periaatteiden valinta A. Yhtä tai useampaa jäljempänä mainituista menetelmistä käytetään 3 artiklan 1 kohdassa tarkoitettuun vakuutusyritysten mukautetun vakavaraisuustilan laskemiseen. Tästä syystä solvenssimarginaaliin hyväksyttävät osat mukautetaan ja niitä verrataan mukautettuun solvenssimarginaaliin. B. Käytetystä menetelmästä riippumatta solvenssimarginaaliin hyväksyttävien osien luominen ryhmien välillä on eliminoitava laskettaessa mukautettua vakavaraisuustilaa. Mikäli menetelmät eivät jo entuudestaan tästä määrää, mukautetun vakavaraisuustilan hyväksyttävien osien laskemisessa ei oteta huomioon i) kaikkia sellaisen vakuutusyrityksen solvenssimarginaaliin hyväksyttäviä osia, joiden mukautettu vakavaraisuustila on laskettu ja jotka ovat peräisin - kyseiseen vakuutusyritykseen omistussuhteessa olevasta yrityksestä tai - vakuutusyritykseen osallistuvaan yritykseen omistussuhteessa olevasta yrityksestä ja ii) kaikkia sellaisen vakuutusalan omistussuhteessa olevien yrityksen solvenssimarginaaliin tai jälleenvakuutusalan omistussuhteessa olevan yrityksen teoreettiseen vakavaraisuuden vaatimukseen tai osallistuvaan vakuutusyrityksen solvenssimarginaaliin hyväksyttäviä osia, joiden mukautettu vakavaraisuustila on laskettu ja jotka ovat peräisin - osallistuvasta vakuutusyrityksestä, - osallistuvaan vakuutusyritykseen omistussuhteessa olevasta yrityksestä, - osallistuvaan vakuutusyritykseen osallistuvaan yritykseen omistussuhteessa olevasta yrityksestä, jonka mukautettu vakavaraisuustila on laskettu. Soveltamalla samoja sääntöjä soveltuvin osin laskennassa ei myöskään oteta huomioon - kaikkia merkittyjä, mutta maksamattomia osia pääomasta, - tuottovarausta ja henkivakuutusyritysten tulevia voittoja. C. Tytäryhtiön vakavaraisuuden puutteen laskemisen ollessa poikkeus laskenta suoritetaan suhteellisesti (1) asiaan liittyvät välillisen osallistumisen prosenttimäärät huomioon ottaen. D. Toimivaltaiset viranomaiset varmistavat, että mukautettu vakavaraisuustila on laskettu saman lukumäärän avulla kuin direktiivien 73/239/ETY ja 79/267/ETY mukainen vakuutusyritysten solvenssimarginaalin laskenta. Varat ja velat arvioidaan direktiivin 73/239/ETY ja direktiivin 79/267/ETY, sellaisena kuin ne ovat muutettuna direktiiveillä 92/49/ETY ja 92/96/ETY, asiaa koskevien säännösten mukaisesti. 2. Menetelmät ja niihin liittyvät tilanteet 2.1. Omistussuhteessa olevat vakuutusyritykset Kyseen ollessa vakuutusyrityksestä, joka on suoraan toiseen vakuutusyritykseen osallistuva yritys, mukautettu vakavaraisuus lasketaan yhden jäljempänä mainitun menetelmän mukaisesti. Kaikissa menetelmissä, ja mikäli vakuutusyritykseen on suoraan omistussuhteessa enemmän kuin yksi vakuutusyritys, mukautettu vakavaraisuus lasketaan yhdistämällä kaikki suoraan omistussuhteessa olevat yritykset. Peräkkäisosallistumisen tapauksissa (esimerkki: vakuutusyritys osallistuu toiseen vakuutusyritykseen, joka myös on vakuutusyritykseen osallistuva yritys) mukautettu vakavaraisuus lasketaan jokaisen sellaisen osallistuvan yrityksen osalta, joka on omistussuhteessa vähintään yhden vakuutus- tai jälleenvakuutusyrityksen kanssa. Mikäli 3 kohdan menetelmää sovelletaan ja sanotun kuitenkaan muuttamatta muiden direktiivien erityissäännöksiä, jäsenvaltiot voivat lykätä vakuutusyrityksen mukautetun vakavaraisuustilan laskemista, jos kyseinen yritys on omistussuhteessa toisen vakuutusyrityksen kanssa samassa jäsenvaltiossa, joka laskee mukautetun vakavaraisuustilan tämän omistussuhteessa olevan yrityksen ja jälleenvakuutusyrityksen huomioon ottaen. Mainittu lykkäys on sallittua myös silloin, kun osallistuva yritys on vakuutusalan hallintayhtiö, jonka kotipaikka on samassa jäsenvaltiossa kuin vakuutusyrityksen, sillä edellytyksellä, että se on saman standardivalvonnan alainen kuin vakuutusyrityksetkin. Molemmissa tapauksissa on varmistettava, että pääoma jakautuu sopivasti vakuutusryhmittymän sisällä, ja että se on todellisuudessa siirrettävissä omistussuhteessa olevien ja osallistuvien yritysten tai asiaa koskevien yritysten välillä. 1 MENETELMÄ: Vähentäminen ja yhdistäminen Osallistuvan vakuutusyrityksen mukautettu vakavaraisuustila on seuraavien summien erotus: i) 1) osallistuvan yrityksen solvenssimarginaaliin hyväksyttävät osat, 2) osallistuvan yrityksen suhteellinen osuus omistussuhteessa olevan yrityksen solvenssimarginaaliin, joka on peräisin osallistuvalta yritykseltä ja ii) a) osallistuvan yrityksen kaikkien omistussuhteessa olevan yrityksen solvenssimarginaaliin hyväksyttävien osien kirjanpitoarvo, b) osallistuvan yrityksen vakavaraisuuden vaatimus, c) omistussuhteessa olevan yrityksen vakavaraisuuden suhteellinen osuus; jos omistussuhteessa oleva yritys on tytäryritys tai sillä on vajetta vakavaraisuudessa, on kokonaisvaatimus otettava huomioon. 2 MENETELMÄ: Vaatimusten vähentäminen Osallistuvan vakuutusyrityksen mukautettu vakavaraisuustila on seuraavien summien erotus (2): Osallistuvan yrityksen solvenssimarginaaliin hyväksyttävät osat ja a) osallistuvan yrityksen vakavaraisuuden vaatimus, b) omistussuhteessa olevan yrityksen vakavaraisuuden suhteellinen osuus; jos omistussuhteessa oleva yritys on tytäryritys tai sillä on vajetta vakavaraisuudessa, on kokonaisvaatimus otettava huomioon. 3 MENETELMÄ: konsolidaatioon perustuva kirjanpito Osallistuvan yrityksen mukautetun vakavaraisuustilan laskeminen aloitetaan konsolidoiduista tilinpäätöksistä, osallistuvan ja omistussuhteessa olevan yrityksen solvenssimarginaaliin hyväksyttävien konsolidoitujen osien laskemiseksi direktiivin 91/674/ETY ja direktiivien 73/239/ETY ja 79/267/ETY, sellaisena kuin ne ovat viimeksi muutettuna direktiiveillä 92/49/ETY ja 92/96/ETY, mukaisesti. Osallistuvan vakuutusyrityksen mukautettu vakavaraisuustila on seuraavien summien erotus: i) konsolidoidun kirjanpidon mukaiset solvenssimarginaaliin hyväksyttävät osat ja ii) osallistuvan yrityksen vakavaraisuuden vaatimuksen summa ja omistussuhteessa olevan yrityksen vakavaraisuuden vaatimuksen koko osuus tai olennainen suhteellinen osuus. Jos omistussuhteessa oleva yritys on tytäryritys tai sillä on vajetta vakavaraisuudessa, on kokonaisvaatimus otettava huomioon. 2.2. Omistussuhteessa oleva jälleenvakuutusyritys Jokaisen vakuutusyrityksen kanssa omistussuhteessa olevan jälleenvakuutusyrityksen osalta teoreettinen vakavaraisuuden vaatimus laaditaan samojen sääntöjen perusteella, joista on säädetty direktiivin 73/239/ETY 16 artiklan 3 kohdassa tai direktiivin 79/267/ETY 18 artiklan 3 kohdassa. Samat omistussuhteessa olevan jälleenvakuutusyrityksen omien varojen osat katsotaan hyväksyttäviksi sen teoreettisiin omiin varoihin, kuten direktiivin 92/49/ETY 24 artiklan tai direktiivin 92/96/ETY 25 artiklan mukaiset varat. Varojen ja velkojen arvo arvioidaan samojen sääntöjen perusteella, joista säädetään direktiiveissä 83/239/ETY ja 79/267/ETY, sellaisena kuin ne ovat muutettuna direktiiveillä 92/49/ETY ja 92/96/ETY. Osallistuvan vakuutusyrityksen mukautettu vakavaraisuustila saadaan soveltamalla edellä kuvattuja menetelmiä ja yleisiä periaatteita. 2.3. Vakuutusalan välittäjähallintayhtiö 1 ja 2 menetelmät Jokaisen sellaiseen vakuutusalan hallintayhtiöön osallistuvan yrityksen osalta, joka on vakuutusyritykseen tai jälleenvakuutusyritykseen osallistuva yritys, mukautettu vakavaraisuustila lasketaan soveltamalla tarpeellisin muutoksin edellä kuvattuja menetelmiä ja yleisiä periaatteita. 3 menetelmä Vakuutusalan hallintayhtiö otetaan huomioon arvioinnissa yhdistämällä konsolidaatiokirjanpito sovellettaessa edellä kuvattuja menetelmiä ja yleisiä periaatteita tarpeellisin muutoksin. 3. Yritykset kolmansissa maissa Mikäli 9 artiklan 2 kohdassa tarkoitetun kolmannessa maassa sijaitsevan omistussuhteessa olevan yrityksen sisällyttämiseksi tarpeellisten tietojen siirtämiselle on laillisia esteitä, vähennetään mukautettuun solvenssimarginaaliin hyväksyttävistä osista osallistuvan yrityksen kaikkien omistussuhteessa olevan yrityksen solvenssimarginaaliin hyväksyttävien osien kirjanpitoarvo soveltamalla tässä liitteessä tarkoitettuja menetelmiä. 4. Erittelemättömät tapaukset Toimivaltaiset viranomaiset vaativat, että tapauksissa, joita ei kateta kohdissa 2.1-2.3, käytetään sopivaa yhdistelmää kuvatuista menetelmistä. (1) Siltä osin kuin tässä liitteessä viitataan suhteelliseen osaan tai asiaan liittyviin prosenttiosuuksiin, laskenta perustuu konsolidoitua tilinpäätöstä vahvistettaessa käytettyyn prosenttimäärään. (2) Omistussuhteessa olevaan yritykseen osallistuminen on sisällytettävä yrityksen osakkeiden nettoarvoon. LIITE II LISÄVALVONTAMENETELMIÄ VAKUUTUSYHTIÖILLE, JOTKA OVAT SELLAISEN VAKUUTUSALAN HALLINTAYHTIÖN TYTÄRYRITYKSIÄ, JOKA ON VAKUUTUSYRITYSRYHMITTYMÄN JOHDOSSA OLEVA EMOYHTIÖ 1. Lisävalvontamenetelmän valinta - Yhtä jäljempänä kuvatuista menetelmistä sovelletaan riittävän pääoman varmistamiseksi. - Edellä 3 artiklan 2 kohdassa tarkoitettujen vakuutusyritysten osalta, jotka ovat vakuutusalan hallintayhtiöiden tytäryrityksiä ja sijaitsevat eri jäsenvaltioissa, toimivaltaiset viranomaiset varmistavat, että tässä liitteessä kuvattuja menetelmiä käytetään yhdenmukaisesti. - Toimivaltaiset viranomaiset harjoittavat lisävalvontaa samassa määrin kuin vakuutusyrityksen solvenssimarginaalin laskennassa direktiivien 73/239/ETY ja 79/267/ETY mukaisesti. 2. Menetelmät 2.1. "Vakavaraisuuden varoitustesti" Vakuutusalan hallintayhtiön pääoma on sama tai enemmän kuin siihen omistussuhteessa olevan yrityksen vakavaraisuuden vaatimus ja siihen omistussuhteessa olevan jälleenvakuutusyrityksen teoreettinen vakavaraisuuden vaatimus. 2.2. "Kirjanpidon konsolidointitesti" Vakuutusalan hallintayhtiön pääoman tilanteen on oltava sama tai enemmän kuin siihen omistussuhteessa olevan yrityksen vakavaraisuuden vaatimus ja siihen omistussuhteessa olevien jälleenvakuutusyritysten teoreettinen vakavaraisuuden vaatimus. Kyseisen vakuutusalan hallintayhtiön pääomatilanne lasketaan liitteessä I levan 2.3 kohdan 3 kirjanpidon konsolidointimenettelyn mukaisesti. 3. Yritykset kolmansissa maissa Mikäli 10 artiklan 2 kohdassa tarkoitetun kolmannessa maassa sijaitsevan omistussuhteessa olevan yrityksen sisällyttämiseksi tarpeellisten tietojen siirtämise piiriin on laillisia esteitä, vähennetään mukautettuun solvenssimarginaaliin hyväksyttävistä osista osallistuvan yrityksen ja vakuutusyrityksen omistaman omistussuhteessa olevan yrityksen solvenssimarginaaliin hyväksyttävien osien kirjanpitoarvo soveltamalla tässä liitteessä tarkoitettuja menetelmiä.